ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣይተ ልደቱ ኣያሌው፡ ንርእሶም ካብ ፖለቲካ ንኸግልሉ ዘገደዱዎም ክልተ ምኽንያታት 10 ነሓሰ 2018 መግለጺ ስእሊ, "መብዛሕትኦም ዛዕባታት ኤዴፓ፡ ናብ ቤተ-መንግስቲ ኣትዮም እዮም" ኣቦ መንበር ፖለቲካዊ ውድብ ኤዴፓ ነበር፡ ኣይተ ልደቱ ኣያሌው፡ ምፍርራሕን ክንቐትለካ ኢና ዝብል መልእኽትን ይበፅሐኒ ስለዘሎ ካብ ፖለቲካ ህይወት ወፅየ እየ ምባሎም ስዒቡ፡ ብዙሓት ርኢትኦም ይህቡ ኣለዉ። ቀፃልነት ዘለዎ ለውጢ ከምፅእ ዝኽእል ሰብ ተወዲቡ እንተተቓሊሱ፡ ንሃገር ይጠቅም እዩ ዝብል እምነት ዘለዎም ኣይተ ልደቱ ኣያሌው፡ ኣብዚ ሕዚ እዋን ብውልቆም ጥራሕ ዝገብርዎ ፖለቲካዊ ተሳትፎ ብዙሕ ረብሓ ከምዘይብሉ እዮም ዝኣምኑ። ኣይተ ልደቱ ኣያሌው ቅድሚ ክልተ ሰሙናት ኣብ ከተማ መቐለ ኣብ ዝተኻየደ ፎረም ምሕደራ ትግራይ ብምስታፍ ፖለቲካዊ ርኢቶታትን ክኸውን ይግበኦ ዝበልዎም ሓሳብን ሂቦም ነይሮም። ነዚ ስዒቡ፡ ዝተፈላለዩ ርኢቶታት ክወሃቡ ፀኒሖም። ካብ ርኢቶታት ተቓውሞ ሓሊፉ ብዝተፈላለዩ ኣካላት መፈራርሒን 'ክንቐትለካ ኢና' ዝብል መልእኽትን ይበፅሖም ስለዘሎ፡ ካብ ፖለቲካዊ ተሳትፎ ንርእሶም ከምዘግለሉ ድማ ገሊፆም። "መንእሰይ፡ ነቶም ሽማግለታት ብኽብሪ ሰንዩ፡ ስልጣን ክቆፃፀር ኣለዎ" ምሕደራ ትግራይ ፡ መዓዝ'ዩ ንትፅቢት ህዝቢ ዝመልእ?
